দেশৰ সমাগত লোকসভা নিৰ্বাচনৰ ভোট গ্ৰহণ আৰম্ভ হোৱাৰ দিনটোতে ১১ এপ্ৰিলত চিনেমাখন মুক্তি দিব খোজা হৈছিল। অভিযোগকাৰী অমন পনৱাৰৰ লেখ আবেদন (WP (C) no 450/ 2019) সন্দৰ্ভত সিদ্ধান্ত কৰাৰ বাবে নিৰ্বাচন আয়োগহে উপযুক্ত কৰ্তৃপক্ষ বুলি মঙলবাৰে দেশৰ উচ্চতম ন্যায়ালয়ে ৰায় দিছিল। চিনে ’ মাখনৰ “ উদ্দেশ্য ” ক কংগ্ৰেছ আৰু বিৰোধী দলসমূহৰ লগতে বিভিন্ন ব্যক্তিয়ে তীব্ৰ সমালোচনা কৰিছিল। বিৰোধিতা কৰাক লৈ ৰাহুল গান্ধীকে ধৰি বিভিন্নজনৰ সৈতে যুক্তি-তৰ্কত নামি পৰা অভিনেতা ৱিৱেক অবেৰয়ো এতিয়া টুইটাৰত প্ৰতি-সমালোচনাৰ পাত্ৰ হৈ পৰা পৰিলক্ষিত হৈছে। অৱেৰয়ে চিনে ’ মাখনত প্ৰধান মন্ত্ৰী মোদীৰ ৰূপত মুখ্য ভূমিকাত অভিনয় কৰিছে।